3.  การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจให้บริการเป็นที่ปรึกษาด้านธุรกิจการเงิน การลงทุน และอสังหาริมทรัพย์
รวมทั้งเป็นที่ปรึกษาอิสระให้แก่องค์กรชั้นนำของภาครัฐบาลและภาคเอกชนทั้งในประเทศไทย
และต่างประเทศ บริษัทฯ ดำเนินธุรกิจโดยให้บริการงานหลัก 4 ประเภทคือ

(1) ให้คำปรึกษาด้านธุรกิจและการเงิน การลงทุน (Business & Financial Consulting,
    Investments)

(2) เป็นตัวแทนและให้คำปรึกษาด้านอสังหาริมทรัพย์ (Real Estate Brokerage and

  Consultancy)

(3) ให้คำปรึกษาด้านการลงทุนสำหรับเงินลงทุน Offshore Capital (Offshore Capital

  Management)

  (4) ดำเนินธุรกิจการลงทุนเพื่อผลตอบแทนจากการลงทุน (Investment)

1.  งานให้คำปรึกษาด้านธุรกิจและการเงิน การลงทุน (Business & Financial
    Consulting, Investments)

    1.  ลักษณะการให้บริการ

บริษัทฯ ประกอบธุรกิจในการให้คำปรึกษาด้านธุรกิจและการเงิน การลงทุน
แก่เจ้าของธุรกิจและผู้บริหารระดับสูงของบริษัท โดยเน้นการให้บริการที่แตกต่างเพื่อทำให้เกิด
ผลประโยชน์สูงสุดแก่องค์กรของลูกค้า โดยบริษัทฯ
มีความสามารถที่จะแก้ปัญหาที่ยุ่งยากซับซ้อนได้ภายในเวลาอันรวดเร็ว จากความชำนาญงานที่บริษัทฯ
มีซึ่งสามารถแยกได้ดังนี้

-   การระดมทุน (Fund Raising)

    -   ช่วยในการเตรียมความพร้อมและเตรียมตัวเข้าเป็นบริษัทจดทะเบียนในตลาดหลักทรัพย์แห่งประเทศไทย

    -   ช่วยในการปรับโครงสร้างทางการเงินหรือปรับฐานทุนจดทะเบียน
        โดยการระดมทุนจากบุคคลในวงจำกัด (Private Placement) หรือ อื่น ๆ

    -   ช่วยในการจัดหาแหล่งเงินกู้ทั้งจากสินเชื่อระยะยาวสำหรับโครงการ (Project
        financing) หรือ สินเชื่อระยะสั้น (Bridge loan) ตามความต้องการของลูกค้า

-   การปรับโครงสร้าง (Restructuring)

    -   ช่วยในการปรับปรุงโครงสร้างหนี้ (Debt Restructuring) ปรับโครงสร้าง
        องค์กร (Corporate restructuring) และจัดทำแผนฟื้นฟูกิจการ
        (Rehabilitation plan transactions)
        หรือปรับปรุงแผนฟื้นฟูกิจการทั้งที่อยู่ในขบวนการพิจารณาของศาลแล้วหรือยังไม่ได้อยู่ในการพิจารณาก็ตาม

    -   ช่วยในการจัดหาแหล่งเงินทุน หรือนักลงทุนใหม่
        ทั้งแบบเข้ามาช่วยบริหารหรือแบบให้ความช่วยเหลือด้านเงินทุนอย่างเดียว
        และเพิ่มธุรกิจใหม่ให้กับลูกค้า

    -   ช่วยในการบริหารจัดการลดธุรกิจที่ไม่ใช่ธุรกิจหลัก (Non core divestments)

-   การควบและรวมกิจการ (Merger & Acquisition)

    -   ช่วยจัดการรวมถึงประสานงานเพื่อให้ได้รับข้อตกลงและความเป็นไปได้ที่ดีที่สุดสำหรับลูกค้า

    -   ช่วยให้คำแนะนำต่อผู้ขายในเรื่องรูปแบบของข้อตกลงเพื่อหาผู้ซื้อหรือผู้ร่วมลงทุนให้ได้ผู้ที่เหมาะสมที่สุด

    -   ช่วยให้คำแนะนำต่อผู้ซื้อสำหรับเป้าหมายขององค์กรและการปฏิบัติ
        เพื่อให้บรรลุถึงเป้าหมายนั้น

    -   ช่วยวางแผนในการปรับโครงสร้างและการบริหารการจัดการจากการเข้าซื้อกิจการเป้าหมาย

-   การให้บริการอื่น ๆ (Other Services)

    -   ช่วยในการวิเคราะห์มูลค่าที่เหมาะสมที่ผู้ถือหุ้นควรจะได้รับ (Shareholder value)
        และในเบื้องต้นช่วยจัดเตรียมเอกสารสนับสนุนการเสนอขายหลักทรัพย์

    -   ช่วยในการศึกษาค่าความเป็นไปได้ของโครงการ (Project feasibility)

    -   ช่วยจัดเตรียมในเรื่องการวิเคราะห์มูลค่าธุรกิจ (Business valuation)

งานที่ยังไม่ได้ส่งมอบ

ไม่มีงานที่ยังมิได้ส่งมอบ ณ 31 ธันวาคม 2554
ซึ่งเกิดขึ้นจากฝ่ายให้คำปรึกษาด้านธุรกิจและการเงิน การลงทุน (Business & Financial
Consulting, Investments)

  3.1.2 ขั้นตอนการบริการ

  ตารางดังต่อไปนี้แสดงขั้นตอนการให้บริการของบริษัทฯ

  ขั้นตอนการให้บริการสามารถสรุปได้ ดังนี้

1.  การตลาด

บริษัทฯ สรรหาโครงการต่าง ๆ โดยการแนะนำจากลูกค้าเก่าโดยใช้แผนการตลาดเชิงรุก
ซึ่งประกอบด้วย การเข้าร่วมบรรยายและเป็นวิทยากร
การส่งบทความและจดหมายข่าวไปยังสื่อมวลชน
การเข้าร่วมกิจกรรมและการประชุมร่วมกับสมาคมหอการค้าต่างๆ
และจากการแนะนำของบริษัทที่ปรึกษาและวิจัยต่างๆ ที่เป็นพันธมิตรกับทางบริษัทฯ
หน่วยงานราชการไทยและต่างประเทศรวมถึงสมาคมหอการค้าต่างๆ

ข) การติดต่อลูกค้าและการเสนอบริการ

หลังจากติดต่อครั้งแรกกับผู้ที่จะมาเป็นลูกค้า บริษัทฯ
จะประชุมกับลูกค้าเพื่อทบทวนวัตถุประสงค์ของโครงการโดยละเอียด
แล้วนำมาจัดทำข้อเสนอโครงการ ซึ่งจะประกอบด้วย ความเป็นมา วัตถุประสงค์
วิธีการและขั้นตอนในการดำเนินโครงการ บุคลากรในโครงการ ระยะเวลาโครงการ
และค่าธรรมเนียมในการดำเนินโครงการ
ซึ่งข้อเสนอโครงการจะจัดทำในรูปแบบของเอกสารการประชุม
โดยอาจจะมีการพิจารณาแก้ไขปรับปรุงหลายครั้งก่อนที่จะบรรลุข้อตกลง

  ค) การวางแผนงาน

หากมีการอนุมัติโครงการแล้ว ผู้จัดการโครงการจะจัดเตรียมแผนงาน
โดยกำหนดหน้าที่ความรับผิดชอบ ระยะเวลาในการทำงานให้โครงการแล้วเสร็จ และออกแบบ
สอบถามสำหรับงานวิจัยนั้น หากเป็นโครงการที่จำเป็นต้องใช้ผู้เชี่ยวชาญพิเศษหรือผู้รับเหมาช่วงงาน
ผู้จัดการโครงการก็จะพิจารณาจัดหาให้เหมาะสมเป็นกรณีไป

ง) การดำเนินโครงการ

รองประธานอาวุโสฝ่ายงานให้คำปรึกษาด้านธุรกิจและการเงิน การลงทุน
จะเป็นผู้ควบคุมดูแลให้การดำเนินโครงการต่าง ๆ
เป็นไปตามแผนงานและมีการติดตามการดำเนินงานอย่างต่อเนื่องเป็นระยะๆ

จ) การส่งมอบงานต่อลูกค้า

เนื่องจากลักษณะของการให้บริการเป็นไปตามความต้องการของลูกค้า
และขึ้นกับความพร้อมของลูกค้าในการปรับปรุงโครงสร้างและจัดเตรียมข้อมูลเป็นส่วนใหญ่
จึงมีกำหนดเวลาที่ยืดหยุ่นได้ และไม่มีงานใดที่มีกําหนดวันส่งมอบตายตัว

3.2 เป็นตัวแทนและให้คำปรึกษาด้านอสังหาริมทรัพย์

บริษัทฯ ได้ประกอบธุรกิจโดยเป็นตัวกลางการซื้อขายอสังหาริมทรัพย์ภายใต้ชื่อบริษัท บินสแวงเกอร์
บรุ๊คเคอร์ (ประเทศไทย) จำกัด บริษัทฯได้รับความร่วมมือทางธุรกิจจาก Binswanger USA
ซึ่งเป็นผู้เชี่ยวชาญในการจัดหาโรงงานตามนิคมอุตสาหกรรมทั่วโลกป้อน
แก่ลูกค้าที่ต้องการย้ายฐานการผลิต โดยทางบริษัท บินสแวงเกอร์ บรุ๊คเคอร์ (ประเทศไทย) จำกัด
จะเป็นผู้จัดหาพื้นที่หรือโรงงานในประเทศไทยให้ทาง Binswanger USA ทำการตลาดทั่วโลก
นอกจากนี้ บริษัท บินสแวงเกอร์ บรุ๊คเคอร์ (ประเทศไทย) จำกัด
ยังเป็นตัวกลางจัดการซื้อขายอสังหาริมทรัพย์อื่นๆ เช่นเพื่อการอยู่อาศัยหรือการพาณิชย์ทั่วไป
โดยรายได้หลักบริษัทฯ
จะได้รับเป็นค่าธรรมเนียมในการขายตามสัดส่วนของราคาขายของทรัพย์สินนั้นๆ

3.3. ให้คำปรึกษาด้านการลงทุนสำหรับเงินลงทุน Offshore Capital

บริษัทฯ จะมีรายได้ตามสัดส่วนของขนาดของเงินลงทุนที่ทางบริษัทฯ
ได้บริหารให้แก่ลูกค้านอกเหนือจากนั้นบริษัทฯ
ยังได้รับผลตอบแทนจากส่วนแบ่งของกำไรที่เกิดขึ้นจากเงินลงทุนที่ทางบริษัทฯ
บริหารให้ในส่วนของกำไรที่มากกว่าผลตอบแทนที่กำหนด ซึ่งในธุรกิจนี้จะทำให้
บริษัทฯ มีรายได้ที่สม่ำเสมอและเติบโตตามขนาดของเงินลงทุนที่บริษัทฯให้คำปรึกษา
ซึ่งทั้งหมดดำเนินงานภายใต้การดูแลของบริษัท บรุ๊คเคอร์ แคปปิตอล
จำกัดโดยจะมุ่งเน้นการลงทุนหลักทรัพย์ในตลาดหลักทรัพย์ฯ
เพื่อให้ได้ผลตอบแทนในรูปกำไรจากการขายหลักทรัพย์ (capital gain) และเงินปันผล
การบริหารเงินลงทุนนั้นอยู่ภายใต้การบริหารของบุคลากรต่างประเทศที่มีความเชี่ยวชาญสูง
โดยมีการเข้าเยี่ยมชมกิจการ
ตรวจสอบสถานะของบริษัทเพื่อหาบริษัทที่มีราคาตลาดต่ำกว่ามูลค่าทางเศรษฐกิจที่แท้จริงที่ควรจะเป็น
โดยกิจการดังกล่าวต้องมีผู้บริหารที่มีความสามารถและมีแผนธุรกิจที่ดีมีความโปร่งใส
อีกทั้งกิจการมีโอกาสที่จะเติบโต โดยมีแนวโน้มของการทำกำไรในกิจการที่มีอัตราเติบโตที่สูง
มีพื้นฐานที่ดี เพื่อให้แน่ใจว่าเป็นการลงทุนที่คุ้มค่า จากการวิเคราะห์มูลค่าของหลักทรัพย์
การสัมภาษณ์ผู้บริหาร การตรวจสอบแผนธุรกิจ ตรวจสอบระบบการควบคุมภายใน
และระบบการกำกับดูแลกิจการที่ดี
รวมทั้งสภาวะอุตสาหกรรมของบริษัทที่จะเข้าลงทุนเพื่อให้ได้ผลตอบแทนสูงสุด

3.4 ธุรกิจการลงทุน Investment

บริษัท ฯ ดำเนินนโยบายการลงทุนตามมติที่ประชุมสามัญผู้ถือหุ้น ครั้งที่ 1/2552 เมื่อวันที่ 29
เมษายน 2552 อนุมัติให้บริษัท บรุ๊คเคอร์ กรุ๊ป จำกัด (มหาชน) และบริษัทย่อย
บริหารเงินสดและหรือเงินทุนหมุนเวียน
ตามความเหมาะสมเพื่อก่อให้เกิดประโยชน์สูงสุดแก่ผู้ถือหุ้นต่อไป

  ปัจจัยแห่งความสำเร็จ

(1) ความคิดริเริ่มสร้างสรรค์และประสบการณ์ของผู้บริหาร

คณะกรรมการบริหารของบริษัทฯ
ประกอบด้วยผู้มีประสบการณ์ในธุรกิจบริการให้คำปรึกษาจากหลากหลายสาขาอันเป็นงานบริการหลักของบริษัทฯ
มากว่า 30 ปี ดังนั้นบริษัทฯ จึงมี
คณะผู้บริหารที่มีประสบการณ์
และมีความรู้ความเข้าใจในการบริการให้คำปรึกษาทางธุรกิจเป็นอย่างดีในเกือบทุกอุตสาหกรรม
นอกจากนี้การที่คณะผู้บริหารซึ่งนำโดยนายชาญ บูลกุล
ซึ่งเป็นผู้มีความรู้ความเข้าใจในสภาวะตลาดภายในประเทศ
และต่างประเทศเป็นอย่างดีตลอดช่วงระยะเวลาหลายปีที่ผ่านมา จึงส่งผลให้บริษัทฯ
สามารถผนวกความสามารถ ความคิดสร้างสรรค์
และความรู้ความสามารถในการเสนองานบริการที่เป็นเอกลักษณ์ให้กับลูกค้าได้อย่างต่อเนื่อง

(2) การสร้างพันธมิตรทางธุรกิจจากตลาดภายในประเทศและตลาดภูมิภาค

การสร้างพันธมิตรทางธุรกิจภายในประเทศ และภูมิภาค ทำให้บริษัทฯ สามารถเข้าถึง
งานในโครงการต่าง ๆ ทั้งในประเทศ และต่างประเทศได้มากขึ้นในฐานะของคู่สัญญาและผู้รับช่วง
(Sub-contract) ซึ่งจากประสบการณ์ของบริษัทฯ ในระดับประเทศ และระดับภูมิภาคนั้น ได้ทำให้
บริษัทฯ มีฐานลูกค้าที่เพิ่มขึ้นทุก ๆ ปีและจากการที่ได้ติดต่องานกับนักลงทุนในสาขาต่าง ๆ
ทำให้บริษัทฯ ได้รับการยอมรับของขีดความสามารถในด้านการแนะนำ การวิเคราะห์โอกาส
และความเป็นไปได้ทางธุรกิจการลงทุนเป็นอย่างดี นอกจากนี้การที่บริษัทฯ
ขยายกลุ่มผู้บริหารและผู้ถือหุ้นรายใหม่ยังเป็นโอกาสในการสร้างฐานลูกค้าให้กว้างขวางขึ้นอีกด้วย

(3) ฐานลูกค้าที่มีคุณภาพและการขยายวงกว้างขึ้น

บริษัทฯ มีกลุ่มลูกค้าหลักที่มีชื่อเสียงและมีความสัมพันธ์อันยาวนานกับผู้บริหารมากกว่า 30 ปี
ทำให้บริษัทฯ มีชื่อเสียงในด้านการบอกกล่าวปากต่อปากในหมู่นักธุรกิจมากยิ่งขึ้น

  ผลกระทบต่อสิ่งแวดล้อม (Environmental impact)

บริการต่างๆ ของบริษัทฯ ไม่มีผลกระทบในทางลบต่อสิ่งแวดล้อม บริษัทฯ
ไม่เคยละเมิดหรือฝ่าฝืนกฎหมายที่เกี่ยวกับสิ่งแวดล้อมและไม่เคยเป็นต้นเหตุของปัญหาสิ่งแวดล้อม

สิทธิพิเศษและข้อจำกัดทางการค้า

1. บัตรส่งเสริมการลงทุนจากคณะกรรมการส่งเสริมการลงทุน (BOI)

บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน
โดยบัตรส่งเสริมการลงทุนเลขที่ 1771/2540 ลงวันที่ 23 ธันวาคม 2540 บัตรส่งเสริมการลงทุน
เลขที่ 5657/2541 (2-1771/2540) ลงวันที่ 14 สิงหาคม 2543
และหนังสือจากสำนักงานคณะกรรมการส่งเสริมการลงทุนเลขที่ นร. 1210/000549 ลงวันที่ 11
ตุลาคม 2543 (ประเภท 7.37
กิจการสำนักงานสนับสนุนการค้าและการลงทุน) โดยบริษัทฯ ได้รับสิทธิประโยชน์ ดังต่อไปนี้

1.  ได้รับอนุญาตให้ชาวต่างด้าวถือหุ้นสามัญของบริษัทฯ ได้ไม่จำกัดจำนวน

2.  ได้รับอนุญาตให้ถือกรรมสิทธิ์ในที่ดินเพื่อใช้ในการประกอบกิจการที่ได้รับการส่งเสริมการลงทุน

3.  ได้รับอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาในประเทศได้ตามจำนวน
    และระยะเวลาที่คณะกรรมการส่งเสริมการลงทุนเห็นสมควร
    จำเป็น

4.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

ทั้งนี้ บัตรส่งเสริมการลงทุนดังกล่าว ไม่มีการกำหนดวันครบกำหนดอายุ หาก
บริษัทฯ ยังคงดำเนินงานตามที่ระบุในบัตรส่งเสริม

2. ศูนย์ข้อมูลที่ปรึกษาไทย กระทรวงการคลัง

บริษัทฯ ได้ขึ้นทะเบียนที่ปรึกษากับศูนย์ข้อมูลที่ปรึกษาไทย กระทรวงการคลังเป็นที่
เรียบร้อยแล้วเมื่อวันที่ 9 กุมภาพันธ์ 2548 โดยบริษัท บรุ๊คเคอร์ กรุ๊ป จำกัด (มหาชน)
เป็นที่ปรึกษาประเภท A หมายเลข 231 ให้บริการในฐานะที่ปรึกษาสาขาการศึกษา สาขาการเงิน
สาขา
อุตสาหกรรม สาขาเบ็ดเตล็ด
สาขาการสื่อสารโทรคมนาคมและสาขาพัฒนาเมืองซึ่งการขึ้นทะเบียนดังกล่าวจะมีอายุ 2 ปี
นับจากวันที่ 9 กุมภาพันธ์ 2548 และสามารถต่ออายุได้หลังจาก
ครบกำหนดแล้ว รายละเอียดการต่ออายุมีดังนี้

1. วันที่ 9 กุมภาพันธ์ 2548 - วันที่ 22 กุมภาพันธ์ 2550

2. วันที่ 23 กุมภาพันธ์ 2550 - วันที่ 9 มีนาคม 2552

3. วันที่ 12 มีนาคม 2552 - วันที่ 10 มีนาคม 2554

4. วันที่ 11 มีนาคม 2554 - วันที่ 10 มีนาคม 2556